ฟิชชิ่ง
เมื่อ 2-3 วันมานี้ เกิดการระบาดของ &#8220;ฟิชชิ่ง&#8221; โจรไฮเทค ทำเว็บปลอมของธนาคารกรุงไทย และธนาคารกสิกรไทย ส่งลิงก์ไปให้ลูกค้าให้ใส่รหัสประจำตัวและพาสเวิร์ดเพื่อทำรายการ บางแบงก์ยังไม่รู้เลยว่าโดนซะแล้ว แต่ อุตตม สาวนายน รมว.ไอซีที ลงทุนเขียนทวิตเตอร์และลิงก์เรื่องนี้ออกมา ทำให้ทั้งลูกค้าและแบงก์รู้ว่ากำลังโดนมิจฉาชีพเล่นงานอีกแล้ว
20 พ.ค. 2559

เมื่อ 2-3 วันมานี้ เกิดการระบาดของ “ฟิชชิ่ง” โจรไฮเทค ทำเว็บปลอมของธนาคารกรุงไทย และธนาคารกสิกรไทย ส่งลิงก์ไปให้ลูกค้าให้ใส่รหัสประจำตัวและพาสเวิร์ดเพื่อทำรายการ บางแบงก์ยังไม่รู้เลยว่าโดนซะแล้ว แต่ อุตตม สาวนายน รมว.ไอซีที ลงทุนเขียนทวิตเตอร์และลิงก์เรื่องนี้ออกมา ทำให้ทั้งลูกค้าและแบงก์รู้ว่ากำลังโดนมิจฉาชีพเล่นงานอีกแล้ว
แบงก์ที่โดนปลอมเว็บส่งไปสร้างความเสียหายให้ลูกค้า รีบส่งข่าวในไลน์เตือนลูกค้าทันทีหลังจากนั้นว่า หากไม่ได้เปิดหน้าเว็บไซต์ของธนาคารด้วยการพิมพ์เองล่ะก็ อย่าได้ใส่รหัสใดๆ ลงไปเป็นอันขาด และส่งคำเตือนให้ระวังการฟิชชิ่งให้แพร่หลายออกไปให้มากที่สุด
เรื่องการฟิชชิ่งข้อมูลลูกค้าผ่านทางอินเทอร์เน็ต หรือโฟนแบงก์กิ้งนั้น เป็นเรื่องที่เกิดขึ้นบ่อย เป็นช่วงๆ ช่วงที่ลูกค้าลืม แบงก์ไม่เข้มงวดเตือนลูกค้าก็จะระบาดสักครั้งนึง หากพลาดใส่รหัสไปแล้วให้รีบแจ้งธนาคารโดยเร็วที่สุด ผ่านทางคอลเซ็นเตอร์ของธนาคารเพื่ออายัดการทำธุรกรรมธนาคารทางอินเทอร์เน็ต จัดการเปลี่ยนรหัสและเพิ่มมาตรการความปลอดภัยเสียก่อน จึงเริ่มใช้บริการอีกครั้ง